**TARTÓS ADOMÁNYOZÁSI SZERZŐDÉS**

amely létrejött egyrészről a

**Piarista Alapítvány**

1052 Budapest, Piarista köz 1.

adószám: 19013598-1-41,

nyilvántartási szám: Fővárosi Törvényszék 01-01-0000492,

közhasznúsági fokozat: közhasznú

képviseli:Valaczka János Pál,

a továbbiakban *Közhasznú Szervezet*,

másrészről a

**[cég]**

[székhely].

adószám: [\*\*\*\*\*\*\*\*-\*-\*\*],

képviseli:[\*],

a továbbiakban *Adományozó* (együttesen: Felek) között az alábbi feltételekkel:

1. A Közhasznú Szervezet kijelenti, hogy a 01-01-0000492-es nyilvántartási számon a Fővárosi Törvényszéknél közhasznú szervezetként van nyilvántartva. Ezen jogállása lehetőséget biztosít számára, hogy a számlájára befizetett közérdekű adományokról adókedvezményre jogosító igazolást adjon, mely alapján az Adományozó társasági adókedvezményt jogosult igénybe venni a hatályos adózási jogszabályok szerint.

2. Az Adományozó által támogatni kívánt, a Közhasznú Szervezet alapító okiratban megfogalmazott célja: [\*]

3. A felek megállapodnak abban, hogy az Adományozó által nyújtott tartós adomány összege a következők szerint alakul:

1. évben: [\*],- Ft, azaz[\*] forint,

2. évben: [\*],- Ft, azaz[\*] forint,

3. évben: [\*],- Ft, azaz[\*] forint,

4. évben: [\*],- Ft, azaz[\*] forint.

4. Adományozó a fentiek szerint tartós kötelezettséget vállal arra, hogy a Közhasznú Szervezetet adományokkal támogatja a szerződéskötés évében és az azt követő legalább 3 évben. Az Adományozó a támogatást a 3. pont szerinti összegben, ellenszolgáltatás nélkül nyújtja.

5. Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján jelen szerződésben Adományozó által Közhasznú Szervezetnek nyújtott támogatás tartós adományozásnak minősül.

6. A támogatás folyósítása akként történik, hogy az Adományozó az adott évre megállapított összeget [évente /havonta, egyenlő részletben] utalja a Közhasznú Szervezetnek az CIB Banknál vezetett [\*] számú bankszámlájára.

7. A szerződés a Felek által történő aláírás napján lép hatályba.

8. A Közhasznú Szervezet vállalja, hogy az adomány összegének erejéig gondoskodik a megjelölt célnak megfelelő felhasználásról és a megvalósításhoz szükséges tárgyi és személyi feltételek biztosításáról.

9. A Közhasznú Szervezet köteles a befizetett adomány összegéről olyan igazolást a jogszabályok által meghatározott határidőre kiállítani, amelynek alapján az Adományozó az őt megillető adókedvezményeket igénybe veheti.

10. A Közhasznú Szervezet kötelezettséget vállal arra, hogy a közhasznúsági jelentését elérhetővé teszi az Adományozó számára.

11. A szerződő felek a jelen szerződés felmondására a másik fél súlyos szerződésszegése esetén azonnali hatállyal jogosultak. A szerződés rendes felmondással való megszüntetésének jogát a szerződő felek egyező akarattal kifejezetten kizárják.

12. A jelen szerződéssel létesített jogviszonyból fakadó jogvitáikat a felek megkísérlik elsősorban békésen, közvetlenül rendezni.

13. Jelen szerződés két, egymással mindenben megegyező példányban készült, amelyből egyik példány az Adományozót, a másik példány az Közhasznú Szervezetet illeti.

14. Jelen szerződésben nem szabályozott kérdésekben a Ptk., a Tao., valamint a közhasznú szervezetek működését szabályozó jogszabályok az irányadóak.

Budapest, [\*]

|  |  |  |
| --- | --- | --- |
| **Közhasznú Szervezet** |  | **Adományozó** |
| Piarista Alapítvány  képviseli:Valaczka János Pál |  | [\*]  képviseli: [\*] |